Watch Bathroom Break 2015 Online Free - MovieWatcher
Home Page » TV Series » Impractical Jokers » Bathroom Break (2015)
Bathroom Break (2015)
You must create a FREE account in order to stream or download this movie: Bathroom Break (2015) NUM wil teen Eskom-privatisering en afleggings betoog | Maroela Media
Philip Vilakazi, adjunkpresident van NUM, het gesê die vakbond ondersteun nie wat tans by Eskom gebeur nie en is onder andere gekant teen die departement van energie se ooreenkoms met 27 IPP’s. “Ons doen ŉ beroep op alle werkers in die mynbou-, energie- en konstruksiebedryf, lede van die gemeenskap, vragmotorverenigings, ons sustersvakbonde in Cosatu en die ANC-alliansievennote om hulself voor te berei sodat hulle Saterdag by ons kan aansluit vir ŉ vreedsame optog teen die IPP’s en die privatisering van Eskom.”
Vilakazi het gesê die vakbond is uiters besorg oor “duisende poste” wat verlore sal gaan in Mpumalanga.
Volgens hom is die “slegste ding die hernubare energie wat deur die IPP’s opgewek word en deur Eskom verkoop gaan word”.
“Ons sê Eskom is ŉ staatsentiteit. As die IPP’s kan krag opwek, dan moet hulle dit op hul eie doen en met Eskom meeding. Die NUM gaan dié poste beskerm.”
Hy het gesê Eskom wend hom ook eerder om poste te verminder, in plaas daarvan om die werklike uitdagings te takel. “Munisipaliteite skuld meer as R13 miljard aan Eskom. Dit beteken werkers het elektrisiteit opgewek wat verkoop moes word en nou is dit gratis aan dié munisipaliteite geskenk. Dis nog erger dat die uitvoerende beamptes van die munisipaliteite die elektrisiteit verkoop en nooit Eskom betaal het nie.”
Volgens Vilakazi sou Eskom wins van minstens R10 miljard in die afgelope finansiële jaar getoon het as munisipaliteite hul agterstallige skuld betaal het. “Dan sou Eskom nie ooreenkomste met die IPP’s hoef aan te gaan nie.”
“Die regering moet die ooreenkomste met die IPP’s skrap en die agterstallige munisipale rekeninge betaal. Eskom se probleme sal opgelos wees en die publiek sal nie blootgestel wees aan stygende elektrisiteitskoste nie. Ons sal die privatisering van Eskom en afleggings teenstaan met alles in ons vermoë. Ons sal nie ophou totdat ons suksesvol is nie,” het Vilakazi gesê.
Ja ne num is een van die redes hoekom niks in staatsdiens werk nie ek stem egter saam die munis moet vas gevat word dank die slegte artapels af in die sakkie dis die bestuurders in munis wat loot en die geld gaan nie na escom nie maar dat escom gepravitiseer moet word is n moet dis al hoe die land gaan reg kom privatiseer al staats dienste na mense wat weet wat aan gaan
Betoog sal niks aan die situasie verander nie. Die skade is gedoen, die land is in n gemors en julle sê julle het niks vermoed nie.
Te laat om julle lede se stem nou te probeer werf.
NUM, julle betoog teen werkskepping. Kan julle werklik so kortsigtig wees?!
Vakbonde tree altyd op om hulle lede ‘n onregverdige voordeel te gee ten koste van die land. Hernubare krag sal op die lang termyn massiewe voordele gee vir die land, sal krag goedkoper maak wat die groeikoers sal laat styg en werkloosheid sal verminder, maar nee die vakbond wil net nou voordele kry vir die werkers.
Eskom Transmissie en Produksie moet eenvoudig geskei word en enige iemand, wat natuurlik aan die kragkwaliteit standaarde voldoen, moet kan krag kan verkoop aan transmissie.
Die unies gaan nie daarvan hou nie, maar hulle tree in elk geval nie op in die belang van die groter geheel nie, maar die unie base se bankbalans. Die ANC gaan ook nie daarvan hou nie, want hulle is bedmaats met die unies.
Ek is bevrees ons voorland is beurtkrag, swak kragkwaliteit en hoë pryse.